                                                                                        Consiliului de administrație al ANRE


Notă de fundamentare
la proiectul Hotărârii cu privire la avizarea Contractului cadru de participare la piața pentru ziua următoare (PZU) și piața intrazilnică (PI) și a procedurilor operaționale ale operatorului pieței de energie electrică „Operatorul Pieței de Energie M” S.R.L. 


        Operatorul pieței energiei electrice (în continuare – OPEE) reprezintă o entitate centrală în activitatea piețelor organizate de energie electrică, fiind responsabil de organizarea şi gestionarea pieţei zilei următoare (în continuare – PZU) şi a pieţei intrazilnice (în continuare – PI). 
În conformitate cu prevederile pct. 20 din Regulile pieței energiei electrice (în continuare – RPEE) aprobate prin Hotărârea Consiliului de administrație al ANRE nr. 283/2020 din 07.08.2020 în scopul aplicării RPEE –  OPEE, operatorul sistemului de transport, operatorul sistemului de distribuție elaborează proceduri proprii pe care le supun consultării publice şi avizării de către Agenție.
Procedurile operaționale sunt elaborate de OPEM ca proceduri proprii în conformitate cu prevederile RPEE, reprezentând o detaliere procedurală a principiilor generale deja existente în cadrul normativ secundar. 
Concomitent, în conformitate cu pct. 796 din RPEE, OPEE elaborează Contractul cadru de participare la POCB şi Contractul cadrul de participare la PZU şi PI, care trebuie să cuprindă drepturile şi obligațiile reciproce ale OPEE şi ale fiecărui participant la pieţele organizate de energie electrică respective. Contractele cadru elaborate şi consultate public de OPEE sunt aprobate după avizarea Agenției.
De menționat, că anterior prin Hotărârile Consiliului de administrație al ANRE nr. 31 din 14 ianuarie 2025, și respectiv nr. 369 din 29 iunie 2025, Agenția a avizat întreg setul de proceduri operaționale ale OPEM aferente înregistrării și funcționării piețelor organizate pe termen scurt – PZU și PI, precum și Contractul cadru de participare la acestea.
Subsecvent, în conformitate cu pct. 2 din Hotărârea Consiliului de administrație al ANRE nr. 383 /2026 de modificare a RPEE, considerând ajustările aduse cadrului normativ, S.R.L. „OPEM” a actualizat și prezentat Agenției spre avizare următoarele acte: 
1. Contractul cadru de participare la Piața pentru Ziua Următoare (PZU) și Piața Intrazilnică (PI); 
2. Procedura privind înregistrarea, suspendarea și revocarea/retragerea participanților la piețele organizate de energie electrică POCB, PZU și PI;
3. Procedura operațională privind funcționarea pieței pentru ziua următoare;
4. Procedura operațională privind funcționarea pieței intrazilnice;
5. Procedura privind stabilirea și modificarea scalei de preț pentru Piața energiei electrice pentru Ziua Următoare și pentru Piața energiei electrice intrazilnică; 
6. Procedura privind constituirea, verificarea și utilizarea garanțiilor financiare pentru participarea la Piața pentru Ziua Următoare și la Piața Intrazilnică; 
7. Procedura privind încasările și plățile aferente tranzacțiilor cu energie electrică înregistrate pe Piața pentru Ziua Următoare și pe Piața Intrazilnică; 
8. Procedura operațională privind supravegherea funcționării piețelor administrate de energie electrică.                      

Subsecvent, OPEM a informat că amendamentele procedurilor operaționale și contractul cadru menționate au fost supuse consultărilor publice în conformitate cu cerințele RPEE[footnoteRef:1], în acest sens în cadrul solicitării de avizare a acestora OPEM informând despre lipsa observațiilor, propunerilor, comentariilor, sau sugestiilor față de documentele publicate.  [1:  https://www.opem.md/anunturi-stiri/stiri ] 

În rezultatul examinării amendamentelor aduse Contractului cadru și procedurilor operaționale menționate, s-a constat că acestea transpun modificările aduse RPEE în contextul activității piețelor pe termen scurt PZU și PI, implementarea acestora fiind necesară pentru asigurarea sincronizării principiilor de activitate ale acestora, obligațiilor și responsabilităților reciproce ale OPEM și a participanților la piață.
În contextul celor expuse, considerând rezultatele examinării procedurilor operaționale și contractului cadru, Departamentul energie electrică și regenerabilă propune Consiliului de administrație al ANRE avizarea acestora, în acest sens fiind elaborat proiectul de Hotărâre respectiv.

